Cel care inchide lista Supermanilor calareti de triciclete este o persoana cu reputatie in randul artistilor din Romania, de aceea, si in creionarea povestii sale am facut modificari, din respect pentru familie si pentru cei care i-au cumparat operele de arta, caci, desi ca om s-a demonstrat o mizerie, ca artist, il voi considera mereu o excelenta. Fiindca mesajele noastre insumeaza mai mult de zece mii, le-am selectat pe cele mai interesante si le-am slefuit, din aceleasi motive de privacy, pastrand insa ideile importante si semnificatiile lor, iar pentru ca musiu Klaus nu era un oarecare intalnit pe Facebook, ci unul dintre craii care m-au curtat si care m-au abandonat de cateva ori in ultimii 40 de ani, marturisesc ca m-as fi asteptat sa-l transfigurez mai degraba intr-un personaj romantic, nicidecum in unul satiric. Dar cum celui care ridica sabia, de sabie ii e sortit sa piara, intr-o primavara, marele acuarelist facu pasul mai lung decat il tinea piciorul, alunecand chiar sub condeiul taios al victimei sale. Chiar daca momentele umilitoare si daunele create nu le-au intrecut pe cele ale ticnitului patron de tigla, la nivel afectiv, a fost zmeul care mi-a zdrobit ultimul graunte de incredere in oameni.